ಎಮ್ಮೆಯನ್ನು ಹೆಗೆಲ ಮೇಲೆ ಎತ್ತಿಕೊಂಡ ವ್ಯಕ್ತಿ- ಆಧುನಿಕ ಭೀಮನ ಹೆಸರಿನಲ್ಲಿ 63 ಗಿನ್ನಿಸ್ ರೆಕಾರ್ಡ್

ಸಾಮಾನ್ಯವಾಗಿ ಮನುಷ್ಯರು ಎಮ್ಮೆ ಮೇಲೆ ಕುಳಿತಿರುವುದನ್ನು ನಾವು ನೋಡಿದ್ದೇವೆ. ಆದರೆ ವ್ಯಕ್ತಿಯೋರ್ವ ತನ್ನ ಎರಡು ಕೈಗಳಿಂದ ಎಮ್ಮೆಯನ್ನು ಮಗುವಿನಂತೆ ಸುಲಭವಾಗಿ ಎತ್ತಿ ತನ್ನ ಭುಜದ ಮೇಲೆ ಇರಿಸಿಕೊಂಡಿರುವ ವೀಡಿಯೋವೊಂದು ಇದೀಗ ವೈರಲ್ ಆಗುತ್ತಿದ್ದು, ಇದನ್ನು ನೋಡಿದ ಮಂದಿ ನಿಬ್ಬೆರಗಾಗುತ್ತಿದ್ದಾರೆ.

ವೀಡಿಯೋದಲ್ಲಿರುವ ವ್ಯಕ್ತಿಯನ್ನು ಡಿಮಿಟ್ರೋ ಖಲಾಡ್ಜಿ(41) ಎಂದು ಗುರುತಿಸಲಾಗಿದ್ದು, ಈತ ಉಕ್ರೇನ್ ನಿವಾಸಿಯಾಗಿದ್ದಾರೆ. ಅದ್ಬುತ ಶಕ್ತಿ ಹೊಂದಿರುವ ಈತ ಎಮ್ಮೆಯನ್ನು ಸಲೀಸಾಗಿ ತನ್ನ ಭುಜದ ಮೇಲೆ ಮಗುವಿನಂತೆ ಎತ್ತಿಕೊಳ್ಳುತ್ತಾರೆ. ಅಲ್ಲದೆ ಕುದುರೆ, ಒಂಟೆ ಇತರ ತೂಕವಿರುವ ಪ್ರಾಣಿಗಳನ್ನು ಸಹ ತನ್ನ ಹೆಗಲ ಮೇಲೆ ಹೊತ್ತಿಕೊಳ್ಳುತ್ತಾರೆ.

ಪ್ರಾಣಿಗಳನಷ್ಟೇ ಅಲ್ಲದೆ ಡಿಮಿಟ್ರೋ ಖಲಾಡ್ಜಿ ಒಂದೇ ಬಾರಿ 6 ಮಂದಿಯನ್ನು ಎತ್ತುತ್ತಾರೆ. ಸದ್ಯ ಈತನ ಶಕ್ತಿ ನೋಡಿದವರೆಲ್ಲಾ ಆಶ್ಚರ್ಯಗೊಂಡು ಭೀಮ ಎಂದು ಕರೆಯಲಾರಂಭಿಸಿದ್ದಾರೆ. ಡಿಮಿಟ್ರೋ ಖಲಾಡ್ಜಿ ಸರ್ಕಸ್‍ವೊಂದರಲ್ಲಿ ಕಾರ್ಯನಿರ್ವಹಿಸುತ್ತಿದ್ದು, ಕೇವಲ ಒಂದೇ ಕೈನಲ್ಲಿ 150 ಕೆಜಿ ತೂಕವನ್ನು ಎತ್ತುವಷ್ಟು ಬಲಶಾಲಿಯಾಗಿದ್ದಾರೆ. ಅಲ್ಲದೆ ಈತನ ಇನ್‍ಸ್ಟಾಗ್ರಾಮ್ ಖಾತೆಯ ಪೂರ್ತಿ ಇಂತಹ ಅನೇಕ ವೀಡಿಯೋಗಳಿದ್ದು, 63 ಗಿನ್ನಿಸ್ ದಾಖಲೆ ಮಾಡಿದ್ದಾರೆ.

View this post on Instagram

A post shared by Дмитрий Халаджи (@dmitriykhaladzhi)

ಡಿಮಿಟ್ರೋ ಖಲಾಡ್ಜಿ ಒಬ್ಬ ಪ್ರತಿಭಾನ್ವಿತ ವ್ಯಕ್ತಿಯಾಗಿದ್ದು, 2009ರಲ್ಲಿ ಉಕ್ರೇನ್ ಪ್ರತಿಭಾ ಪ್ರದರ್ಶನದಲ್ಲಿ ಭಾಗವಹಿಸಿ ಫೈನಲ್‍ವರೆಗೂ ತಲುಪಿದ್ದರು. ಬಳಿಕ ಇಂತಹ ಕಾರ್ಯಕ್ರಮಗಳಲ್ಲಿ ಭಾಗವಹಿಸಲು ನಿರಾಕರಿಸಿದರು. ಜೊತೆಗೆ ಡಿಮಿಟ್ರೋ ಖಲಾಡ್ಜಿ ಹಲವು ಕ್ರೀಡಾಪಟುಗಳ ಕಥೆಗಳನ್ನು ಬರೆದಿದ್ದಾರೆ ಹಾಗೂ 2010 ರಲ್ಲಿ ರಷ್ಯಾದ ಗೋಲ್ಡನ್ ಪೆನ್ ಎಂಬ ಸಾಹಿತ್ಯ ಪ್ರಶಸ್ತಿಯನ್ನು ಪಡೆದಿದ್ದಾರೆ. ಅಲ್ಲದೆ 2013ರಲ್ಲಿ ಇವಾನ್ ಎಂಬ ಚಿತ್ರದಲ್ಲಿ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.

View this post on Instagram

A post shared by Дмитрий Халаджи (@dmitriykhaladzhi)